Kurene

Kurene (kwa Kigiriki Κυρήνη, Kyrēnē) ulikuwa mji wa Libya mashariki uliofuata ustaarabu wa Ugiriki wa kale halafu Roma ya kale. Uko karibu na Shahhat ya leo. 

Ulikuwa wa kale na muhimu kuliko miji mitano ya Kigiriki ya mkoa ambao kutokana na jina lake unaitwa hadi leo  Cyrenaica.

Mwaka 1982 ulitangazwa na UNESCO kuwa kituo cha Urithi wa Dunia.

Historia
Ulianzishwa na Wagiriki mwaka 630 KK

Uliitwa pengine "Athens ya Afrika", pia kutokana na shule ya falsafa iliyoanzishwa huko.Temehu (Cyrene)Global Treasures: Cyrene

Katika karne ya 4 BK mji ulibaki mahame.

Katika Biblia
Kurene unatajwa katika kitabu cha pili cha Wamakabayo, kimojawapo cha vitabu vya Deuterokanoni, kama mji wa asili wa Jasone wa Kurene, Myahudi wa Kigiriki aliyeandika mfululizo wa magombo 5 juu ya Historia ya Wamakabayo.
Mtunzi wa 2Mak alikiri kuwa amefupisha tu magombo hayo.

Kurene unatajwa hasa katika Agano Jipya. Injili ndugu zinamtaja Myahudi mwingine wa mji huo, Simoni wa Kurene, baba wa Aleksanda na Rufo (Mk 15:21 na madondoo sambamba), kuwa ndiye aliyemsaidia Yesu kubeba msalaba hadi Kalivari. 

Matendo ya Mitume 2:10 kinasimulia kwamba Wayahudi kutoka Kurene walikuwa kati ya watu ambao siku ya Pentekoste ya mwaka wa kifo cha Yesu huko Yerusalemu waliwasikia Mtume Petro na wenzake kuhubiri ufufuko wa Yesu na ubatizo. 

Tena Mdo. 6:9 kinasimulia kuwa Wayahudi kutoka mji huohuo walikuwa kati ya wale walioshindana na Stefano na hatimaye wakamuua kwa usimamizi wa atakayekuwa Mtume Paulo.

Halafu Mdo. 11:20 kinasema kuwa Wakristo wenye asili ya Kurene (pamoja na wenzao kutoka Kupro) walikuwa wa kwanza kuwahubiria wasio Wayahudi.

Hatimaye Mdo. 13:1 kinamtajia Lukio wa Kurene kati ya viongozi wa Kanisa huko Antiokia.

Tazama pia
 Orodha ya Urithi wa Dunia katika Afrika

Tanbihi

Viungo vya nje

Cyrene project summary  at Global Heritage Fund
Explore Cyrene with Google Earth  on Global Heritage Network
Cyrene and the Cyrenaica  by Jona Lendering
University of Pennsylvania Museum excavations at Cyrene

Category:Akiolojia
Category:Ugiriki ya Kale
Category:Miji ya Libya
Category:Mahali pa Urithi wa Dunia katika Afrika
Category:Historia ya Libya
Category:Roma ya Kale
Category:Miji ya Biblia